
Latvijas Republika
Jelgavas valstspilsētas pašvaldība 

Reģ.Nr. 40900039904, Lielā iela 11, Jelgava, LV-3001, tālrunis: 63005531, 63005538, e-pasts: pasts@jelgava.lv

Ieinteresētajiem piegādātājiem
Iepirkuma komisija izskatīja no ieinteresētā piegādātāja saņemtos jautājumus par atklāta konkursa „Miera ielas posma, no Zemeņu ielas līdz Aizsargu ielas rotācijas aplim, pārbūves darbu būvuzraudzība, Jelgavā”, identifikācijas Nr. JVP 2026/91/AK, turpmāk – konkurss, prasībām un sniedz šādas atbildes:
1. jautājums:
	Iepirkuma 2.pielikuma “Kvalifikācija” 1.1.1.–1.1.5. punktā noteikts, ka pretendentam iepriekšējo piecu gadu laikā jābūt veikušam būvuzraudzību ielas vai ceļu būvdarbiem, kuru ietvaros ar ne vairāk kā trim ekspluatācijā nodotiem objektiem jāapliecina, tostarp:
1.1.1. asfaltbetona vai bruģa seguma izbūve vismaz 3000 m² platībā;
1.1.2. ārējās kanalizācijas izbūve vismaz 200 m garumā;
1.1.3. ārējo ūdensapgādes tīklu ar diametru vismaz 110 mm izbūve vismaz 450 m garumā;
1.1.4. ELT ārējo tīklu, t.sk. apgaismojuma, izbūve vismaz 200 m garumā;
1.1.5. minētā pieredze apliecināma ar ne vairāk kā trim ekspluatācijā nodotiem objektiem.
Vienlaikus iepirkuma 6.pielikumā “Personu, uz kuru spējām pretendents balstās, un apakšuzņēmēju saraksts”  ir paredzēta iespēja norādīt personu, uz kuras spējām pretendents balstās savas kvalifikācijas apliecināšanai, pievienojot attiecīgās personas apliecinājumu vai vienošanos par nepieciešamo resursu nodošanu un tās iesaisti līguma izpildē. 
Ņemot vērā minēto, lūdzam precizēt:
Vai pretendents drīkst 2.pielikuma “Kvalifikācija”  1.1.1. punktā noteikto prasību par vismaz 3000 m² asfaltbetona vai bruģa seguma pieredzi izpildīt, balstoties uz apakšuzņēmēja vai citas personas pieredzi, norādot šo personu 6. pielikumā kā personu, uz kuras spējām pretendents balstās, savukārt 1.1.2.–1.1.4. punktā noteiktās prasības apliecināt ar paša pretendenta pieredzi?
Papildus lūdzam apstiprināt, vai šādā gadījumā pretendenta un personas, uz kuras spējām pretendents balstās, pieredzi ir atļauts kombinēt kopā, ievērojot 1.1.5. punktā noteikto ierobežojumu – kopumā ne vairāk kā trīs objekti. Attiecīgā persona tiktu faktiski iesaistīta līguma izpildē tajā pakalpojuma daļā, kurai tās profesionālā pieredze un spējas ir nepieciešamas. Lūdzam sniegt skaidrojumu, vai šāda kvalifikācijas prasību izpildes pieeja ir pieļaujama konkrētā iepirkuma ietvaros.


Atbilde:
Pretendents savas kvalifikācijas apliecināšanai (2.pielikuma “Kvalifikācija” 1.1.1.apakšpunkts) var  norādīt personu, uz kuras spējām pretendents balstās, norādot to  6.pielikumā “Personu, uz kuru spējām pretendents balstās, un apakšuzņēmēju saraksts”. Pretendenta un personas, uz kura spējām tas balstās, pieredzi var skaitīt kopā, ievērojot 2.pielikuma “Kvalifikācija” 1.1.5. apakšpunktā noteikto  - minētā pieredze apliecināma ar ne vairāk kā trim ekspluatācijā nodotiem objektiem.
2. jautājums:
Lūdzam arī precizēt Nolikuma 6. pielikuma “Personu, uz kuru spējām pretendents balstās, un apakšuzņēmēju saraksts” aizpildīšanas kārtību.
Pretendents kvalifikācijas prasību izpildei plāno balstīties uz ārēja ceļu būvdarbu būvuzrauga profesionālo kvalifikāciju un pieredzi, un attiecīgais speciālists nav pretendenta darbinieks.
Lūdzam precizēt:
1. Vai šādā gadījumā minētais speciālists ir jānorāda 6. pielikuma 1.1. punktā kā persona, uz kuras spējām pretendents balstās?
1. Ko šajā gadījumā korekti norādīt ailē “Personai nododamās līguma daļas nosaukums” – vai pietiek norādīt, piemēram, “ceļu būvdarbu būvuzraudzības pakalpojumu sniegšana”?
1. Vai speciālistam šādā gadījumā ir jāparaksta arī 6. pielikuma 1.2. punktā paredzētais apliecinājums par dalību līguma izpildē un nepieciešamo resursu nodošanu pretendenta rīcībā?
1. Lūdzam precizēt, vai gadījumā, ja ārējais būvspeciālists tiek piesaistīts pretendenta kvalifikācijas un profesionālās pieredzes prasību izpildei, šis speciālists obligāti uzskatāms arī par apakšuzņēmēju 6. pielikuma izpratnē, vai arī pietiek to norādīt tikai 6. pielikuma 1. sadaļā kā personu, uz kuras spējām pretendents balstās?
Lūdzam sniegt skaidrojumu par korektu 6. pielikuma aizpildīšanas kārtību minētajā situācijā, lai piedāvājums tiktu sagatavots atbilstoši Nolikuma prasībām.

Atbilde:

Nolikuma 6.pielikuma “Personu, uz kuru spējām pretendents balstās, un apakšuzņēmēju saraksts” 1.1.apakšpunktā Pretendents norāda personu uz kuras spējām tas balstās, kā arī:
1)  norāda personai nododamās līguma daļas nosaukumu  (piemēram, ceļu būvdarbu būvuzraudzības pakalpojumu sniegšana);
2) jāparaksta apliecinājums atbilstoši 6.pielikuma “Personu, uz kuru spējām pretendents balstās, un apakšuzņēmēju saraksts” 1.2.apakšpunkta prasībai.

Nolikuma 6.pielikuma “Personu, uz kuru spējām pretendents balstās, un apakšuzņēmēju saraksts” 2.1. un 2.2.apakšpunktā ir jānorāda informācija par personu, kuru pretendents plāno piesaistīt kā apakšuzņēmēju iepirkuma līguma izpildē, un kuram izpildei nododamā līguma daļa ir vismaz 10 000,00 euro (bez PVN) apmērā vai vairāk. 
Personu, uz kuras spējām pretendents balstās norāda 6.pielikuma “Personu, uz kuru spējām pretendents balstās, un apakšuzņēmēju saraksts” 1.1.apakšpunktā.

3. jautājums:
Papildus lūdzam precizēt Atbildīgā būvuzrauga noteikšanu.
Vai par Atbildīgo būvuzraugu drīkst noteikt ūdensapgādes un kanalizācijas tīklu būvdarbu būvuzraugu, vienlaikus nodrošinot, ka ceļu, elektroietaišu un elektronisko sakaru būvdarbu būvuzraudzību veic attiecīgie sertificētie būvspeciālisti?

Vai Atbildīgais būvuzraugs ir jānorāda jau piedāvājuma iesniegšanas stadijā kādā no nolikuma pielikumiem vai citiem piedāvājuma dokumentiem? Ja jā, lūdzam norādīt, kurā dokumentā un kādā veidā šī informācija jānorāda. Lūdzam apstiprināt, vai minētais speciālistu piesaistes un pienākumu sadalījums atbilst iepirkuma dokumentācijas prasībām.
Atbilde:
Ņemot vērā, ka iepirkuma priekšmets ir Miera ielas (Jelgavā) posma pārbūves būvuzraudzība, līdz ar to atbildīgajam būvdarbu būvuzraugam ir jābūt sertificētam ceļu būvdarbu būvuzraudzībā. 
Būvdarbu būvuzraudzības speciālists, kuram ir sertifikāts ceļu būvdarbu būvuzraudzībā ir norādāms nolikuma 3.pielikuma “Personāla pieredze” 1.1.apakšpunktā.
4.jautājums:
Lūdzam precizēt Nolikuma 3.pielikuma “Personāla pieredze” 2.2.punkta prasības piemērošanu.
Vai ūdensapgādes un kanalizācijas tīklu būvdarbu būvuzrauga pieredzes prasību drīkst apliecināt ar diviem ekspluatācijā nodotiem objektiem, ja abos objektos attiecīgo būvdarbu būvuzraudzību veicis viens un tas pats speciālists, proti:
· vienā objektā izbūvēti ārējie ūdensapgādes tīkli DN ≥110 mm vismaz 450 m garumā;
· otrā objektā izbūvēti ārējie kanalizācijas tīkli vismaz 200 m garumā?
Ja šāds pieredzes apliecināšanas veids ir pieļaujams, lūdzam precizēt, vai abiem objektiem obligāti jābūt ielas vai ceļa objektiem.
Atbilde:
Saskaņā ar nolikuma 3.pielikuma “Personāla pieredze” 2.2.apakšpunktu ūdensapgādes un kanalizācijas ārējo tīklu būvdarbu būvuzrauga pieredze jāapliecina ar 1 (vienu) objektu, kurā ir izbūvēti:
1) ārējais ūdensvads (diametrs ne mazāks par 110mm), garums ir vismaz 450 m 
un
2) ārējā kanalizācijas tīklu garums ir vismaz 200 m, kas nodots ekspluatācijā un kas izbūvēts ielas vai ceļa objektā.
Iepirkuma komisijas priekšsēdētājs	[elektroniskais paraksts]	M.Rēvelis

